**Braille-neuvottelukunnan kokous 3/2015**
Aika: keskiviikko 26.8.2015 klo 10.30
Paikka: Celia-kirjasto, kokoushuone Cely

Paikalla: Teuvo Heikkonen

 Riitta Eronen

 Markku Leskinen (etäyhteydellä)

 Tuija Piili-Jokinen

 Maria von Rutenberg

 Kirsi Ylänne

 Teemu Kuusisto

Sihteeri: Tiia Haapakoski

**PÖYTÄKIRJA**

1. Kokouksen avaus ja päätösvaltaisuus

Kokous avattiin klo 10.35 ja todettiin päätösvaltaiseksi.

2. Edellisen kokouksen pöytäkirjan (29.4.2015) hyväksyminen

Edellisen kokouksen pöytäkirja hyväksyttiin.

3. Murra koodi –vihkon tilanne. Ehdotus uudesta taitosta, jonka tekisi oppimateriaalisuunnittelija Essi Olkkonen Celiasta. Sovittu alustavasti palkkio 500 euroa.

Keskusteltiin Essin tekemistä luonnoksista ja valittiin ehdotus, jossa esiintyy salapoliisityttö. Palkkio maksetaan matkustukseen varatuista varoista, niitä on jäämässä yli. Kun valmistuu, tarkistutetaan pisteiden oikeellisuus. Toivotaan valmistumista pohjoismaiseen kokoukseen. Pyydetään tarjoukset painatuksesta.

4. Opinnäytepalkinnon tilanne

Kesälomien aikaan ollut hankala tavoittaa ihmisiä, joten Markku siirtänyt ehdotusten deadlinen 15.9. saakka. Ehdotukset tulevat yliopistoilta, AMK-tahojen tunnistaminen ollut hankalaa. Tuija ja Markku käyvät opinnäytteet läpi ja tekevät ehdotuksen palkittavasta. Valitaan palkinnon saaja syyskuun viimeisellä viikolla, järjestetään sähköpostikokous valinnasta.

5. Osallistuminen Sokeain opetus -juhlaan 1.10. Iiriksessä

Kirsi saapui kokoukseen klo 10.52.

Juhla päällekkäin pohjoismaisen kokouksen kanssa, mietitään jos voitaisiin osallistua pohjoismaisella kokousporukalla. Jos ei, lähetetään onnittelutervehdys. Teuvo tiedustelee juhlan ohjelmasta, ei päätöstä osallistumisesta vielä.

6. Pohjoismainen Braille-neuvottelukuntien kokous, järjestelyjen tilanne

Simo Vehmas ei pääse. Markku ehdotti keynote-puhujaksi Hannu Savolaista tai Hannu Puupposta Jyväskylän yliopistosta, taikka Jouni Välijärveä Koulutuksen tutkimuslaitokselta. Markku tiedustelee heidän aikataulujaan.

Ideoitiin muuta ohjelmaa. Teuvo kysyy BlindSquare-sovelluskehittäjä Ilkka Pirttimaata puhujaksi, mietittiin tähän myös käyttäjänäkökulman tuomista.

Muita ideoita: Näkövammaisten Kulttuuripalvelun Eija Markkula voisi kertoa heidän toiminnastaan, Näkövammaismuseokäynti.

7. Muut asiat

Kotukselta Suvi Syrjänen työstänyt termisanastoa ja koonnut kesän aikana sanoja excel-taulukkoon. Riitta lähettää tiedon mistä taulukko löytyy. Syrjänen jatkaa työtä, palataan asiaan syksyn kuluessa.

Kirsi kertoi esteettömyysdirektiivin etenemisestä. Tulee voimaan mahdollisesti ensi vuonna, velvoittavuus ja seuranta epäselvää, samoin se minkä ministeriön vastuulle tulee.

12.11. Culture and Accessibility Conference Helsingissä, Kirsi kertoo siellä yleisten kirjastojen saavutettavuussuosituksesta.

Koko yleisten kirjastojen saavutettavuussuositus helmikuussa valmiiksi, julkaisu huhtikuussa.

IFLA-terveisiä: näkövammaisten tarpeet ja saavutettava aineisto nousseet esille monessa esityksessä. 11 maata ratifioinut Marrakechin sopimuksen, voi tulla voimaan jo ensi vuonna. Käytännön soveltaminen ei vielä selvää.

Teemu toi esille ohjelmointi-osuuden uudessa OPS:issa. Miten näkövammaiset huomioidaan siinä?

Teemu jatkaa Matematiikan merkintöjen työstämistä HTML-sivuksi, jolloin helppo julkaista kun valmistuu. Kommentoijiksi voisi pyytää Mika Minkkisen Onervasta sekä Marja Huovilan Keskuspuistosta.

Teuvo toi esille tarpeen suomalaiselle 8 pisteen taulukolle, otetaan työlistalle jollain aikavälillä.

8. Seuraava kokous

Seuraava kokous pidetään 11.11. klo 10.30 Celiassa.

9. Kokouksen päättäminen

Kokous päätettiin klo 12.30.